# Estratègies de millora educativa/Formació ocupacional

* ACTUACIÓ 22 — Formació ocupacional
Torneu a la taula Dimensions, estratègies i actuacions.
* Descripció
* Es poden diferenciar dos tipus de formació professional per a l'ocupació:
* Formació professional per a l'ocupació per a treballadors desocupats (formació ocupacional): programa formatiu adreçat a persones desocupades inscrites al SOC com a demandants d'ocupació.
* Formació professional per a l'ocupació per a treballadors ocupats (formació contínua): programa formatiu adreçat prioritàriament a treballadors en actiu. Aquesta formació normalment és de curta durada i especialitzada, tant de caràcter transversal com sectorial. També s'hi troba formació relacionada amb carnets professionals, idiomes, prevenció de riscos, etc.
* Segons l'acreditació oficial associada al programa formatiu, hi ha cursos de dos tipus, que condueixen a l'obtenció de les titulacions següents:
* Certificats de professionalitat: document oficial emès pel SOC que acredita que es tenen els coneixements i les habilitats per desenvolupar una activitat laboral de manera correcta i d'acord amb les exigències del mercat laboral.
* Altres especialitats formatives no conduents a certificats de professionalitat (programes formatius de determinades tasques professionals amb els quals s'obté un certificat d'assistència amb aprofitament emès per l'organisme que promou els cursos).
* Persones destinatàries
* La formació ocupacional va adreçada a persones desocupades inscrites al SOC com a demandants d'ocupació.
* La formació contínua es dirigeix prioritàriament a treballadors en actiu.
* Objectius
* Millorar la qualificació professional mitjançant la consecució i el perfeccionament de les competències professionals.
* Augmentar les oportunitats dels joves usuaris d'obtenir un perfil professional (adient al perfil personal i a les oportunitats del mercat laboral).
* Metodologia
* Els centres de formació professional ocupacional es classifiquen de la manera següent:
* Centres col·laboradors del SOC: són centres externs que s'acullen a la convocatòria de formació ocupacional anual del SOC.
* Centres d'innovació i formació ocupacional (CIFO): són centres propis del SOC i imparteixen accions formatives adreçades tant a persones aturades com en actiu.
* Agents implicats
* Servei Públic d’Ocupació de Catalunya (impulsa l'activitat)
* Ajuntament (àrea d’ocupació, educació i joventut)
* El rol de l'àrea de joventut en aquesta actuació
* Derivar joves.
* Vincular la formació amb equipaments i iniciatives juvenils.
* Detectar necessitats entre la població jove: estar alerta a la demanda de formació que fan les persones joves.
* Fer arribar l'oferta de formació als joves que la demanen.
* Avaluar, juntament amb l’àrea de promoció econòmica, la inserció laboral dels joves que s'han format.
* Fer el seguiment de l'itinerari dels joves.
* Coordinar-se amb la resta d’agents que hi intervenen.
* Enllaços externs (experiències i recursos a Catalunya)
* Portal web Catalunya Professional. Generalitat de Catalunya. [Data de consulta: 4 agost 2016] Eina que permet localitzar tota l'oferta de formació professional de Catalunya (la inicial, l'ocupacional i la contínua) en una plataforma digital.
* Centres d'innovació i formació ocupacional (CIFO) Servei Públic d'Ocupació de Catalunya. [Data de consulta: 4 agost 2016]